Marian Ewurama Addy

Marian Ewurama Addy FGA OV (née Cole; dem born am 7 February 1942 – she die 14 January 2014) na she be Ghanaian biochemist den de first Host of de National Science den Maths Quiz. She be de first Ghanaian woman wey attain de rank of full professor of natural science, Addy cam turn role model give school girls den budding female scientists on de limitless opportunities for science, technology, engineering den mathematics (STEM) disciplines insyd.. Na Marian Addy be Fellow of de Ghana Academy of Arts and Sciences, dem elect am for 1999 insyd. Dat same year, dem award am de UNESCO Kalinga Prize for de Popularization of Science.

 Ein early life den education 
Dem born Ewurama Addy for 7 February 1942 for Nkawkaw insyd wey dey Eastern Region for Ghana, to Samuel Joseph Cole den Angelina Kwofie Cole.Glossary on Kalinga Prize Laureates. "UNESCO Kalinga Prize Winner - 1999: Prof. Marian EWURAMA ADDY" (PDF). She educate for St Monica's Senior High School wey dey Mampong-Ashanti from January 1956 go June 1960 wer she excel for sports insyd wey she obtain ein 'O' den 'A' level certificates. She sanso attend de Holy Child Girls' School for Cape Coast insyd. She earn ein bachelor's degree plus first class honours insyd Botany plus Chemistry from de University of Ghana, Legon. Later nu, she obtain master's degree den doctorate insyd Biochemistry from de Pennsylvania State University.

 Ein life matter 
Na Marian Ewurama Addy marry Ebenezer Charles Oko Addy, sociologist den former athlete wey chop gold medal for de 4 x 100 metres relay insyd for de 1966 Commonwealth Games for Kingston, Jamaica insyd."Prof Ewurama Addy to be buried March 1". Myjoyonline. Retrieved 16 August 2023. De couple get two daughters, Naa Lamiley Addy-Sadowsky den Lamiokor Esi Addy.

 Ein death den legacy 
She die of natural causes for 14 January 2014 for de Korle-Bu Teaching Hospital wey dey Accra. Dem bury am for 1 March 2014 insyd Saltpond, historic coastal town wey dey de Central Region for Ghana. Dem name de “Marian Ewurama Addy Laboratory for Medicinal Plants and Natural Products Research”, science laboratory for de Department of Biochemistry, Cell and Molecular Biology for de University of Ghana, for ein honor. De biochemistry department sanso institute de annual Professor Marian Ewurama Addy Memorial Lecture for ein memory. Ein research work for de medicinal biochemistry of herbal products insyd make herbal medicine more popular den acceptable to de scientific community.Busia, Kofi (2014). "Obsequies - late Prof. Marian Ewurama Addy". African Journal of Traditional, Complementary and Alternative Medicines. 11 (2): 489. ISSN 2505-0044. PMC 4202662. PMID 25435638. National Science and Math Quiz still dey occur every year wey edey continue dey bring science to de forefront of de public thought den promote math den science to young kiddies."Ghana TV quiz promotes math and science". Public Radio International. Retrieved 30 November 2019.

 Ein awards den honors 
Shell Prize, de Shell Company, Ghana Ltd award am, to de top six candidates wey pass de General Certificate of Examinations, "A" Level, 1962
McCallien Prize, award give de best student for Volta Hall insyd, de female hall of residence, 1963
Waddell Prize, award give de best science student, 1962–66
California Prize, de Chemistry Department, University of Ghana award am, give de best freshman for Chemistry insyd, 1962–63
Fellow, African Graduate Fellowship Programme (AFGRAD) of de African-American Institute, 1966–71
Fellow of de International Seminar insyd Chemistry, for Uppsala University, Uppsala Sweden, 1985–86
Fulbright African Senior Scientist Award for 1990 insyd
CIMG Marketing Woman of de Year, insyd 1995, secof she dey market Science.
De Africa-America Institute's Distinguished Alumna for Excellence insyd 1998."Marian Ewurama Addy profile". Ghanaweb. Archived from the original on 12 February 2015. Retrieved 12 February 2015.
UNESCO Kalinga Prize for de Popularization of Science insyd 1999.
De Millennium Excellence Award for Educational Development insyd 1999.
Dem induct as Fellow of de Ghana Academy of Arts and Sciences insyd 1999.
National Award by de Enterprise Insurance Company Limited for de occasion of dema 75th anniversary insyd 1999, for "invaluable contribution to educating Ghana ein kiddies den creating enthusiasm insyd Mathematics den de Sciences".
 Ein books 
 Condensation of free [alpha]-amino acids as a pro-biological polymerization system (1971)
 Genetic Demonstrations: Instructor's Manual (1980); co-author plus Ebenezer Laing den Carol Markwei
 Putting Science into the Art of Healing with Herbs: From Smoked-drum Kymograph to ELISA (2003) 
 Training the Next Generation of Scientists (2004)
 Rewards: An Autobiography (2011)

 References 

 External links 

Category:1942 births
Category:Human
Category:Ghanaians
Category:2014 deaths
Category:Akan people
Category:Fante people
Category:Ghanaian women chemists
Category:20th-century women scientists
Category:21st-century women scientists
Category:Ghanaian Anglicans
Category:Eberly College of Science alumni
Category:Ghanaian women academics
Category:University of Ghana alumni
Category:Academic staff of de University of Ghana
Category:Ghanaian chemists
Category:Ghanaian biologists
Category:Fellows of de Ghana Academy of Arts and Sciences
Category:Recipients of de Order of de Volta
Category:Kalinga Prize recipients
Category:20th-century chemists
Category:20th-century biologists
Category:21st-century chemists
Category:21st-century biochemists
Category:20th-century Ghanaian scientists
Category:20th-century Ghanaian educators
Category:20th-century Ghanaian women
Category:21st-century Ghanaian scientists
Category:21st-century Ghanaian educators
Category:21st-century Ghanaian women
Category:Pennsylvania State University alumni